CDU/CSU

CDU/CSU, maiz Union alderdiak (), Alemaniako Batasun Kristau-Demokratak eta Bavariako Batasun Sozial Kristauak osatutako Alemaniako koalizio politiko bat da. Eskuin politikoko politika kristau demokrata eta kontserbadurismoa bultzatzen dute bi alderdiek. 

CSU Bavarian bakarrik aurkeztuko da hauteskundeetara; CDU, berriz, Alemaniako beste 15 estatuetan ari da. Hegoaldeko kezka partikularrak ere islatzen ditu CSUk, gehienbat landatarra eta katolikoa. Nahiz eta bi alderdi kristau-demokratak alderdi anai-arreba gisa deskribatu ohi diren, talde parlamentario komun bat partekatu dute, CDU/CSU Talde Parlamentarioa, Alemaniako Bundestagean () 1949an Alemaniako Errepublika Federala sortu zenetik. Alemaniako Hauteskunde Lege Federalaren arabera, oinarrizko helburu politiko berberak dituzten talde parlamentario bateko kideek ez dute elkarren artean lehiatu behar inongo estatu federaletan.

Ofizialki, alderdiek erabat independenteak izaten jarraitzen dute, beren zuzendaritza propioekin eta soilik erakunde bakar batzuk elkartuta gaika edo adin tarteen arabrera, eta horrek aliantza informala izatea eragiten du. Hala ere, praktikan, alderdietako batzordeek euren arteko erabakiak harmonizatzen dituzte eta bi alderdiak kantziler izateko hautagai komun baten atzean aurkezten dira, eta alderdi bateko burua beste alderdiaren konbentzioetara gonbidatu ohi dute.

Bi alderdiak Europako Alderdi Popularraren eta Nazioarteko Elkarte Demokrataren parte dira. Bi alderdiak ere Europako Alderdi Popularraren Taldeko kide dira Europako Parlamentuan. bi alderdiek gazte antolakunde berbera dute, Junge Union, ikasle talde berbera, Ikasle Kristau Demokraten Elkartea, eta Mittelstand elkarte berbera. 

 Erreferentziak 

 Kanpo estekak 

Kategoria:Alemaniako Batasun Kristau-Demokrata
Kategoria:Alemaniako alderdi kontserbadoreak
Kategoria:Alderdi liberal kontserbadoreak
Kategoria:Alemaniako alderdi kristau-demokratak